Elina Kujala

Elina Kujala (s. 1. helmikuuta 1987) on suomalainen salibandyn pelaaja. Hänen pelipaikkansa on hyökkääjä. Naisten maajoukkueessa hän on edustanut Suomea vuosien 2009, 2011, 2013, 2015 ja 2017 MM-kilpailuissa ja saavuttanut niissä neljä hopeaa ja yhden pronssin. Joulukuussa 2017 hän nousi eniten maaotteluita pelanneeksi suomalaiseksi naispelaajaksi. Kaikkiaan hän on pelannut 132 maaottelua ja tehnyt niissä 57 maalia sekä antanut 46 maalisyöttöä.

Seuratasolla Kujala edustaa F-liigassa pelaavaa SB-Prota, jonka naisten joukkueessa hän on pelannut kaudesta 2004–2005 alkaen.Salibandyliigan pelaajahistoria Hän on voittanut Suomen-mestaruuden vuosina 2014, 2018 ja 2019 sekä saavuttanut viisi SM-hopeaa ja kaksi SM-pronssia. Hän on pelannut liigassa kauden 2024–2025 loppuun mennessä 346 runkosarjaottelua, joissa hän on tehnyt 299 maalia ja antanut 284 maalisyöttöä, sekä 122 pudotuspeliä, joissa hän on tehnyt 68 maalia ja saanut 66 syöttöpistettä. Kaudet 2007–2010 hän pelasi Sveitsissä Piranha Churin joukkueessa.

Elina Kujalan kaksoissisko Karoliina Kujala on myös pelannut salibandymaajoukkueessa.

 Lähteet 
 Elina Kujala IFF:n sivuilla 

 Viitteet 

Luokka:Suomalaiset salibandyn pelaajat
Luokka:Vuonna 1987 syntyneet
Luokka:Elävät henkilöt